als_Latn dik_Latn sag_Latn
UTTARAN Serial i ri në Kohavision ... Nisin dy seriale të reja në KTV Prishtinë, 2 gusht Dardan Selimaj, producent i programit në Kohavision, ka paralajmëruar risi në ditët e nxehta të gushtit. Skema programore e KTV së do të ketë disa risi nga fillimi i gushtit, duke u pasuruar me disa seri të reja televizive , ka thënë Selimaj, teksa ndër to ka përmendur serialin Uttaran , që është një ndër seritë televizive me jetëgjatësinë më të madhe në historinë e televizionit hindus. Kanali më alternativ në vend KTV do të pasqyrojë njërin prej realizimeve televizive që ka lënë më së shumti gjurmë në botën e televizionit në Indi. Seriali i ri është pjesë e risive që sjell Kohavisioni nga data 5 e këtij muaji, kur nisin ndryshimet në skemën programore. Uttaran do të transmetohet nga e hëna deri të shtunën, me fillim nga ora 16:00. Selimaj ka shprehur bindje se seriali i ri që do t'i shtohet skemës programore të Kohavisionit, do të gjejë shikuesit e vet. shtë një serial shumë atraktiv dhe më ndryshe sesa serialet tjera që kanë qenë pjesë e programit të Kohavisionit. Besoj që shikuesit do ta mirëpresin dhe se 'Uttaran' shpejt do t'i përvetësojë adhuruesit e vet , ka thënë ai. Uttaran është bazuar në skenar të shkruar nga Mitali dhe është realizuar nën regji të Nandira Mehra. Ndërkaq, të martave, të mërkurave dhe të enjteve, me fillim nga ora 20:00 do të transmetohet një serial i ri televiziv për adoleshentët, i quajtur Echo Beach , në regji të Tony Jordan dhe prodhim i Kudosfor ITV . Një rrëfim përplot aventura që vë në fokus telashet e adoleshentëve. I realizuar në Britani të Madhe, Echo Beach është një dramë që nga dita e gjashtë e këtij muaji, do të nisë udhëtimin në ekranin e kanalit më alternativ në vend. shtë një rrëfim për sfidat, intrigat, dashurinë e raportet midis të rinjve që përpiqen të gjejnë kuptimin e jetës së tyre. Ky serial i dedikohet një pjese të caktuar të shikuesve të Kohavisionit. shtë një serial që ne ua dedikojmë adoleshentëve. Kohavision zakonisht lë hapësirë për të gjitha moshat , ka thënë Selimaj. Prandaj e kemi përfshirë 'Echo Beach' në kuadër të serialeve të reja që do t'i sjellim në ekran me ndryshimin në skemën programore , ka shtuar ai. Echo Beach është transmetuar për herë të parë në ITV në vitin 2008, nga 10 janari deri më 21 mars. Me role kryesore paraqiten aktorët Martine McCutcheon, Jason Donovan, Hannah Lederer Alton, Christian Cooke etj. Pas shfaqjes premierë, seriali është pritur mirë nga audienca dhe ka pasur sukses të madh financiar. Episodi i parë i Echo... ka tërhequr mbi pesë milion shikues, teksa është mirëpritur edhe nga kritika. Rrëfimi i serialit përqendrohet në personazhin Susan Penwarden dhe ish të dashurin e saj Daniel Marrack. Raporti mes tyre është vetëm një nga historitë e dashurisë që shtjellohet në këtë serial.
als_Latn